91. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ Αριθ.64378 της 21/22 Οκτ.1982 (ΦΕΚ Β΄ 837) Ανασύνθεση Διοικητικού Συμβουλίου Α.Τ.Ε. Έχοντας υπόψη: α)Τη διάταξη του άρθρ. 4 του Νόμ. 3874/58 «περί τροποποιήσεως και συμπληρώσεως ενίων των περί ΑΤΕ κειμένων διατάξεων» όπως τροποποιήθηκε και συμπληρώθηκε με τον Νόμ. 341/76. β)Τη διάταξη του άρθρ. 5 του Νόμ. 1232/82, σε συνδυασμό με το άρθρ. 4 παρ. 1 και 2 του ίδιου ως άνω νόμου, τη διάταξη του άρθρ. 11 του Νόμ. 1256/82 και τη διάταξη του άρθρ. 5 του Νόμ. 1288/82. γ)Την ανάγκη ανασυνθέσεως του Διοικητικού Συμβουλίου της ΑΤΕ για την πιο εύρυθμη και καλλίτερη λειτουργία του, αποφασίζουμε: «Καθορίζουμε τη σύνθεση του Διοικητικού Συμβουλίου της Αγροτικής Τράπεζας της Ελλάδας ως εξής: 1.Διοικητής της ΑΤΕ, ως Πρόεδρος. 2.Γενικός Γραμματέας του Υπουργείου Γεωργίας, ως Αντιπρόεδρος. 3.Υποδιοικητής της ΑΤΕ. 4.Ένας (1) εκπρόσωπος του Υπουργείου Γεωργίας, ένας (1) εκπρόσωπος του Υπουργείου Εθνικής Οικονομίας, και ένας (1) εκπρόσωπος του Υπουργείου Οικονομικών οριζόμενοι με τους αναπληρωτές τους από τους οικείους Υπουργούς. 5.Ένας (1) εκπρόσωπος της Τράπεζας της Ελλάδος οριζόμενος με τον αναπληρωτή του από το Διοικητή του Ιδρύματος. 6.Ο Πρόεδρος του Διοικητικού Συμβουλίου της ΠΑΣΕΓΕΣ, αναπληρούμενος από τον Αντιπρόεδρο αυτού. 7.«2 εκπρόσωποι των συνεταιρισμένων αγροτών που ορίζονται με τους αναπληρωτές τους από το Διοικητικό Συμβούλιο της ΠΑΣΕΓΕΣ και πρέπει να είναι εκλεγμένα μέλη Δ.Σ. αγροτικής συνεταιριστικής οργάνωσης». Το εδάφ. 7 τροποποιήθηκε ως άνω από την 31583/20 Ιουλ.-4 Αυγ. 1988 (ΦΕΚ Β΄ 556) απόφ. Υπ. Προεδρίας της Κυβέρνησης και Γεωργίας. 8.(2) εκπρόσωποι του αγροτικού συνδικαλιστικού κινήματος της Χώρας, οριζόμενοι ο μεν ένας ένας (1) με τον αναπληρωτή του, από το Διοικητικό Συμβούλιο της Γενικής Συνομοσπονδίας Αγροτικών Συλλόγων Ελλάδος (ΓΕΣΑΣΕ), ο δε έτερος, με τον αναπληρωτή του από το Διοικητικό Συμβούλιο της Συνομοσπονδίας Δημοκρατικών Αγροτικών Συλλόγων Ελλάδος (ΣΥ.Δ.Α.Σ.Ε.). Η παρ. 8 τροποποιήθηκε ως άνω από την 14896/7-7 Μαΐου 1990 (ΦΕΚ Β΄ 299), απόφ. Υπ. Προεδρίας της Κυβέρνησης και Γεωργίας. 9.Ένας (1) εκπρόσωπος των εργαζομένων στην Αγροτική Τράπεζα ο οποίος εκλέγεται μαζί με τον αναπληρωτή του, μεταξύ των μελών των Δ/κών Συμβουλίων όλων των συνδικαλιστικών οργανώσεων της ΑΤΕ τα οποία συνέρχονται σε κοινή συνεδρίαση για την εκλογή του εκπροσώπου. Σε περίπτωση μη υπόδειξης του ανωτέρω εκπροσώπου μέσα σε προθεσμία που τάσσεται από το αρμόδιο για τη συγκρότηση του Δ.Σ. όργανο, που δεν μπορεί να είναι μικρότερη από 10 ημέρες, η συγκρότηση θεωρείται νόμιμη, με τα λοιπά μέλη. Η θητεία Προέδρου και μελών του Συμβουλίου ορίζεται διετής». Το Διοικητικό Συμβούλιο της ΑΤΕ ανασυστάθηκε ως άνω από την 69850/16 Νοεμ.-4 Δεκ. 1984 (ΦΕΚ Β΄ 851) απόφ. Υπ. Προεδρίας της Κυβέρνησης και Γεωργίας. 